Document ID: /roh_data/filtered/fineweb-2-filterrobots_roh.jsonl.gz/72078

Lehre bei der kantonalen Verwaltung
Emprendissadi tar l'administraziun chantunala
Apprendistato presso l'Amministrazione cantonale
Ti emprendas, quant impurtant ch'il lieu adattà è e tge consequenzas che la tscherna da las sorts da fritga e da las tecnicas da producziun ha per la racolta. Ti elavuras il terren, fas emplantaziuns, taglias e tgiras bostgs. Ti creeschas bunas cundiziuns da viver per insects utils e cumbattas cunter insects nuschaivels en moda efficazia, ma tuttina ecologica. Suenter la racolta zavras ti la fritga, l'emballeschas u la preparas per la magasinaziun. Bleras lavurs (ladada, tgira dal terren e protecziun da las plantas) vegnan fatgas cun maschinas. Il tagl dals bostgs e la zavrada qualitativa da la fritga vegnan fatgs a maun. En quest connex èsi impurtant che ti observias las prescripziuns da segirezza.
1./2. onn d'emprendissadi: 1 di per emna
3. onn d'emprendissadi: 2 dis per emna (Strickhof, Lindau)
La furmaziun da basa po er vegnir absolvida cun l'agricultura biologica sco tema central.
En cas da fitg bunas prestaziuns en scola po vegnir frequentada la scolaziun da maturitad professiunala en moda cumplementara a l'emprendissadi.
differents curs intermanaschials
La furmaziun da basa professiunala è l'emprim pass impurtant per tes futur professiunal prosperaivel. Suenter ta stat a disposiziun in grond dumber da furmaziuns supplementaras. In pèr exempels: